Fridolina Rolfö

**Fridolina Rolfö** (født 1993) er en svensk profesjonell fotballspiller som hovedsakelig spiller som venstreback eller venstrekant for den engelske klubben Manchester United i Women’s Super League og det svenske landslaget.

## Tidlig liv
Fridolina Rolfö ble født 24. november 1993, som datter av Eleonore Andersson og Lars Rolfö. Hun har en yngre bror som heter Julius og en eldre søster, Daniella, som også spilte fotball og inspirerte Fridolina til å begynne med sporten. Hun vokste opp i Kungsbacka, en kommune i Stor-Göteborg.

Som barn spilte Rolfö både fotball og håndball, men da hun fylte 15 år valgte hun å satse fullt på fotball. Det første laget hun spilte for, som 10-åring, var jentelaget til IFK Fjärås, som holder til sør i Kungsbacka, i tettstedet Fjärås.

## Klubbkarriere
### Tidlig karriere

Etter overgangen fra , scoret Rolfö ni mål i serien for Jitex i sin debutsesong i Damallsvenskan i 2011. Hennes foretrukne posisjon var på høyrekanten, slik at hun kunne skjære inn og skyte med sin sterke venstrefot. Hun scoret sine tre første seriemål 5. mai 2011 med et hat-trick i en 9–0 borteseier mot nyopprykkede . Hun ble kåret til «Årets kvinnelige junior» av avisen *[[Göteborgs-Posten]]* i 2011.

I 2014 signerte Rolfö for Linköping og scoret hat-trick i sin debut i Mesterligaen mot de engelske mesterne Liverpool.

### Bayern München
I november 2016 ble det kunngjort at Rolfö hadde signert for de regjerende Bundesliga-mesterne Bayern München. Hun signerte en 18-måneders kontrakt som startet 1. januar 2017. Hun debuterte 26. februar 2017 i en 2–1 hjemmeseier mot , der hun kom inn som innbytter for Melanie Leupolz i det 68. minutt. Hun scoret sitt første mål i Bundesliga 1. oktober 2017 i en 4–0-borteseier mot TSG 1899 Hoffenheim.. I alle sine tre sesonger i Tyskland endte Bayern München på andreplass bak VfL Wolfsburg i ligaen.

### VfL Wolfsburg

I mai 2019 kunngjorde de regjerende Bundesliga-mesterne VfL Wolfsburg at de hadde signert Rolfö på en toårskontrakt. 25. august 2020 scoret Rolfö kampens eneste mål i semifinalen i Mesterligaen mot Barcelona og sikret dermed en plass i finalen, hvor laget hennes til slutt tapte 1–3 mot Lyon. Den 30. juni 2021 forlot Rolfö Wolfsburg etter at kontrakten hennes gikk ut.

### Barcelona

Den 7. juli 2021 signerte Rolfö en toårskontrakt med Barcelona. Den 4. september debuterte hun offisielt for klubben da hun kom inn som innbytter for Mariona Caldentey i de siste 18 minuttene i en 5–0-seier mot Granadilla Tenerife. En uke senere scoret hun sitt første mål for klubben, da hun satte inn Barcelonas fjerde mål i nok en 5–0-seier, denne gangen mot Real Betis.
I januar 2023 forlenget Rolfö kontrakten sin med Barcelona til juni 2026. Hun scoret det avgjørende målet i finalen i Mesterligaen 2022–23, da hun gjorde 3–2 mot sin tidligere klubb VfL Wolfsburg og sikret Barcelonas andre Mesterliga-tittel.

Den 5. september 2023 kunngjorde Rolfö at hun skulle gjennomgå en kikkhullsoperasjon i menisken på høyre kne. Hun kom tilbake fra skade 17. mars 2024, og scoret kampens første mål i det 8. minutt i en 7–0-seier mot UD Tenerife. Hun spilte både som back og kantspiller, og var også lagets straffeskytter. Hun returnerte i toppform og bidro sterkt til Barcelonas Mesterliga-seiere både på Stamford Bridge og i finalen. 7. juli 2025 ble klubben og Rolfö enige om å terminere kontrakten.

### Manchester United
15. august 2025 ble det kjent at Rolfö hadde signert en toårskontrakt for den engelske klubben Manchester United i Women’s Super League.

## Landslagskarriere

Rolfö spilte for Sveriges U19-landslag i U19-EM 2012. Hun hjalp Sverige til seier i turneringen ved å slå Spania 1–0 etter ekstraomganger.

Rolfös prestasjoner for Linköping fanget oppmerksomheten til landslagstrener Pia Sundhage, som ga Rolfö hennes landslagsdebut i et 2–1 tap i en vennskapskamp mot Tyskland på Eyravallen 29. oktober 2014. I løpet av sitt fem minutter lange innhopp var hun nær ved å score, men ble stoppet av den tyske keeperen Nadine Angerer.

Rolfö deltok i Sommer-OL 2016 i Rio de Janeiro, hvor Sverige tok sølv etter tap i finalen mot Tyskland. Hun spilte ikke finalen på grunn av en skade hun pådro seg i kvartfinalen mot USA.

Den 16. juni 2019 scoret Rolfö sitt første mål i VM 2019 i en 5–1 seier mot Thailand.

Rolfö representerte Sverige under Sommer-OL i Tokyo i 2021, hvor hun spilte alle kampene unntatt den siste i gruppespillet mot New Zealand. Hun scoret tre mål på fem kamper, og laget tok nok en sølvmedalje etter å ha tapt 2–3 på straffesparkkonkurranse mot Canada.

Den 13. juni 2023 ble hun tatt ut i Sveriges 23-mannstropp til VM 2023. Hun scoret det første målet i Sveriges 2–0 seier mot Australia i bronsefinalen. To uker senere gjennomgikk hun en kneoperasjon for å reparere menisken, og var ute resten av året.
## Privatliv
Rolfö er i et forhold med Simon Skott, som hun møtte i 2016.

Da hun spilte for Wolfsburg, delte hun rom med landslagskollega Madelen Janogy, som Rolfö hjalp i hennes kamp mot psykiske utfordringer.

## Meritter og utmerkelser
**Linköping**
*Damallsvenskan: 
*: 2013–14, 2014–15

**VfL Wolfsburg**
*Frauen-Bundesliga: 2019–20
*: 2019–20, 2020–21
*Mesterligaen, finalist: 2019–20

**Barcelona**
*Primera División: 2021–22, 2022–23, 2023–24, 2024–25
*: 2021–22, 2022–23
*: 2021–22, 2023–24, 2024–25
*Mesterligaen: 2022–23, 2023–24, finalist: 2021–22, 2024–25

**Sverige**
*Sommer-OL sølvmedalje: 2016, 2020
*Verdensmesterskap Bronsemedalje: 2019, 2023
* Algarve Cup: 2018

**Sverige U19**
*U19-Europamesterskapet: 2012

**Individuell**
* Fotbollsgalan Diamantbollen: 2021, 2022
* Fotbollsgalan Årets angriper: 2020, 2021, 2022, 2023
* Fotbollsgalan Årets mål: 2021

## Referanser


## Eksterne lenker
*